Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2424

b) A mesterképzési szakon végzettek alkalmasak: - az építészet – belsőépítészet – bútortervezés hármasság komplexitásának egy feladaton belüli alkalmazására, magas szintű szintézis létrehozására, - rendszerszerűen és kreatívan új és összetett témakörökkel való foglalkozásra, helytálló bírálatot vagy vélemény megfogalmazására, döntéshozásra, és az ebből adódó következtetések levonására és közérthető bemutatására, - a megoldandó problémák megértésére, önálló megoldására és eredeti ötletek felvetésére, a beépítési tervtől az épülettervezésen át a belsőépítészeti részletekig, - szakmailag magas szinten önállóan megtervezni és végrehajtani feladatokat, mind az építészet, mind a belsőépítészet területén, - kreatív elképzeléseik, koncepciójuk művészi szintű prezentálására, - az építészet belső törvényszerűségeinek mélyebb megismerésére és az önművelésre, - a művészi tervezőmunkához szükséges alkotótársak kiválasztására, munkájuk vezetésére.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes